ผมมีบาดแผลที่ฝ่ามือ แล้วไปรับมือที่มีสนิทเพื่อเอาสนิมออก แต่น้ำที่ใช้พรมมีดโดนแผล แล้วก็ไปล้างออก แต่ผมได้ฉีดยาป้องกันบาดทะยักเมื่อตอน ป.6 ตอนนี้จะขึ้น ม.3 ครับ
สวัสดีค่ะ การที่น้ำซึ่งมีสนิมหรือสิ่งสกปรกต่างๆ อยู่ มาโดนมือที่มีบาดแผล (ซึ่งเป้นบาดแผลเปิดที่มีเลือดออกหรือน้ำเหลืองซึม) ก็อาจมีโอกาสที่จะติดเชื้อบาดทะยักและเชื้อแบคทีเรียอื่นๆ ได้อย่างไรก็ตาม หากในสมัยเป็นเด็กทารกและเด็กเล็ก ได้รับการฉีดวัคซีนตามกำหนดอายุ ก็จะได้รับวัคซีนป้องกันบาดทะยักครบ และเมื่อได้ฉีดวัคซีนบาดทะยักกระตุ้นไปล่าสุดเมื่อขณะที่อยู่ชั้น ป.6 วัคซีนก็จะช่วยกระตุ้นให้ร่างกายมีระดับภูมิคุ้มกันสูงเพียงพอในการป้องกันการเกิดโรคจากการสัมผัสเชื้อ (ในปริมาณที่ไม่มากเกินไป)ไปได้นาน 10 ปีค่ะ ดังนั้น จึงไม่จำเป็นต้องไปฉีดวัคซีนกระตุ้นอีกอย่างไรก็ตาม ควรล้างทำความสะอาดบาดแผลให้สะอาด เพื่อป้องกันการติดเชื้อแบคทีเรียชนิดอื่นๆ ด้วยค่ะ และใส่ยาฆ่าเชื้อ เช่น โพวิโดน ไอโอดีน และหลีกเลี่ยงไม่ให้แผลโดนน้ำ จนกว่าจะหายค่ะ